Sydney

Sydney (/ˈsɪdni/) je hlavné mesto austrálskeho štátu Nový Južný Wales a najľudnatejšie mesto v Austrálii a Oceánii. Nachádza sa na východnom pobreží Austrálie a obklopuje ho záliv Port Jackson a periférne oblasti po Modré vrchy na západe, Hawkesbury na severe a oblasť Mcarthur na juhu. Obyvatelia Sydney sa nazývajú "Sydneysiders". V júni 2017 mala metropolitná oblasť Sydney odhadom 5 131 326 obyvateľov.

Napriek tomu, že Sydney je jedno z najdrahších miest na svete, podľa zoznamu firmy Mercer, ktorá sa zaoberá kvalitou života v mestách, je Sydney na 10. mieste v tomto zozname, čím sa radí medzi mestá, ktoré sú najvhodnejšie k bývaniu. Sydney má pokročilú trhovú ekonomiku, ktorá stavia na finančnom sektore, priemysle a turizme. V rebríčku Economist Intelligence Unit miest najlepších pre život z roku 2019, ktorý hodnotil 140 miest sa Sydney umiestnilo na 3. mieste. Je tu tiež značná koncentrácia sídiel zahraničných bánk a nadnárodných korporácií. Sydney je tiež najstarším mestom v Austrálii, kedže bolo založené v roku 1788. V roku 1850 bola založená University of Sydney, prvá austrálska univerzita, ktorá je dnes jednou z popredných svetových univerzít.

V Sydney sa tiež konali medzinárodné športové podujatia ako napríklad Letné olympijské hry 2000, pričom patrí medzi desať najnavštevovanejších miest na svete.

Poloha 
Sydney sa nachádza na východnom pobreží Austrálie. Z východu je obklopené Tichým oceánom a zo západu je ohraničené Modrými horami. V Sydney sa nachádza najväčší prírodný prístav na svete, Port Jackson, ako aj viac ako 70 pláží, vrátane svetoznámej pláže Bondi. Rozlohou  sa Sydney s predmestiami približuje rozlohe širšieho Londýna, no má iba 50% jeho populácie. Metropolitná oblasť Sydney zahŕňa až , ale väčšina tohto územia spadá pod národné parky a neobývané oblasti.

Vývoj počtu obyvateľov 
Väčšina Sydneyčanov má britský alebo írsky pôvod. V 20. storočí sa do Sydney prisťahovali aj väčšie počty ľudí z Talianska, Grécka, Libanonu a Ázie.
 1800: 2 540 obyvateľov
 1820: 13 000
 1851: 39 000
 1871: 205 800
 1901: 487 900
 1925: 1 039 000
 2003: 2 434 500
 2020: 6 miliónov

Najznámejšie miesta 
Najzaujímavejšími miestami v Sydney sú Prístavný most (Harbour Bridge) a budova opery (Sydney Opera House). V prístave sa každoročne 26. decembra začínajú jachtárske preteky Sydney - Hobart. Ďalšou známou stavbou je tzv. Sydney Tower, vyhliadková veža v centre mesta, ktorá je druhou najvyššou stavbou na južnej pologuli. Darling Harbour v tesnej blízkosti centra mesta je ďalšou z populárnych turistických atrakcií.

Sydney má tiež zaujímavý systém metra (podzemnej železnice; pozri aj City Rail), nachádzajú sa tu filmové štúdiá spoločnosti Fox a olympijský park. V Sydney sa každoročne koná tiež LGBT festival s názvom Mardi Gras.

Sydney je sídlom austrálskej burzy cenných papierov, austrálskej centrálnej banky a šiestich univerzít.

Turistické atrakcie 
 Pláže vo východných štvrtiach, najmä Bondi, ale i Bronte, Tamarama, Clovelly, Coogee a Maroubra
 Darling Harbour
 Chinatown
 Novoročné ohňostroje
 Prístavisko  AMP Tower)
 Zoologická záhrada Taronga
 The Rocks - najstaršia štvrť Sydney

Partnerské mestá 
  Florencia, Taliansko, 1986
  Kanton, Čína, 1985
  Nagoja, Japonsko, 1980
  Paríž, Francúzsko, 1998
  Portsmouth, Spojené kráľovstvo, 1984
  San Francisco, USA, 1968
  Wellington, Nový Zéland, 1982

Panoráma

Referencie

Iné projekty

Externé odkazy 
 Fotografie Sydney - Terra Galleria
 Fotografie a informácie o živote v Sydney - PhotoSydney
 Predpoveď počasia pre Sydney
 Virtuálna prechádzka po Sydney - Informácie, animácie, fotografie a videá
 History of Sydney

 
Austrálske hlavné mestá
Mestá v Austrálii
Olympijské mestá
Prístavné mestá v Austrálii